The Birds

The Birds ("La birdoj") estas usona pri naturo horor-trilera filmo de 1963 produktorita kaj reĝisorita de Alfred Hitchcock. Iel bazita sur la samnoma historio "The Birds" de Daphne du Maurier de 1952, ĝi fokusas al serio de subitaj kaj neklarigitaj violentaj birdatakoj al la homoj de Bodega Bay, Kalifornio, dum kelkaj tagoj.

En la filmo stelulas Rod Taylor, Tippi Hedren en sia kindebuto, Jessica Tandy, Suzanne Pleshette kaj Veronica Cartwright. La scenaro estas de Evan Hunter, al kiu ŝajne Hitchcock ordonis disvolvigi novajn rolulojn kaj pli prilaboritan intrigon dum plutenis la titolon de du Maurier kaj la koncepton de neklarigitaj birdatakoj. Hitchcock faris la filmon per ekipaĵo el la Revue Studio, kiu faris Alfred Hitchcock Presents. Li diris, ke temas pri lia plej teknike defia filmo, uzante kombinon de trejnitaj kaj mekanikaj birdoj antaŭ fono de naturaj birdoj. Ĉiu filmero estis skizita de antaŭe. "Watching 'Birds': Happy Hitchcock Films Terror-Ridden Tale", The New York Times, 1a de aprilo 1962. 

En 2016, The Birds estis konsiderita "kulture, historie aŭ estetike grava" kaj elektita kaj konservita fare de la usona Library of Congress por sia National Film Registry.

 Intrigo 
Melanie Daniels (Tippi Hedren) estas la dorlotita filino de ĵurnalisma gravulo de San Francisco konas la advokaton Mitch Brenner (Rod Taylor) en maskotvendejo kaj enamiĝas el li. La venontan tagon ŝi serĉas lin en Bodega Bay kaj portas al li donace paron de papagetoj, sed transdonas ilin anonime en aparta marborda domo. Kiam ŝi atendas lin en la vilaĝo, mevo atakas ŝin. Li kunportas ŝin al restoracio, kie oni kuracetas ŝin. Poste dum naskiĝtaga festo, denove mevoj atakas la infanojn. Ekde tiam la birdoj komplikigas la aferon, paseroj eniras tra kamentruo, korvoj truigas tegmenton kaj eniras ktp., birdoj eĉ okazigas eksplodojn kaj pliajn atakojn.

 Geaktoraroj kaj roluloj 
eta|maldekstre|260ra|Filmanonco de The Birds.
 Tippi Hedren kiel Melanie Daniels
 Rod Taylor kiel Mitch Brenner
 Jessica Tandy kiel Lydia Brenner
 Suzanne Pleshette kiel Annie Hayworth
 Veronica Cartwright kiel Cathy Brenner
 Ethel Griffies kiel Mrs. Bundy, ornitologo
 Charles McGraw kiel Sebastian Sholes, fiŝkaptisto
 Lonny Chapman kiel Deke Carter, trinkejestro
 Karl Swenson kiel kristana predikisto
 Joe Mantell kiel cinika negocisto
 Ruth McDevitt kiel Mrs. MacGruder, posedanto de la birdovendejo
 Malcolm Atterbury kiel Deputito Al Malone
 Elizabeth Wilson kiel Helen Carter, edzino de Deke
 Richard Deacon kiel najbaro de Mitch en San Francisco
 Alfred Hitchcock faras sian kutiman memaperon kiel hundopromenanto ĉe la maskotvendejo je la komenco de la filmo. La hundoj estis du el liaj propraj Sealyham Terriers, nome Geoffrey kaj Stanley. Maxford 2002, p. 45 

 Referencoj 

 Bibliografio 
 du Maurier, Daphne (2004). The Birds. London: Virago Press. ISBN 978-1-84408-087-8.
 Mason, Fergus (2014). The True Story Behind Alfred Hitchcock's The Birds. CreateSpace Publishing. ISBN 978-1-4949-5381-2..
 Maxford, Howard (2002). The A–Z of Hitchcock: The Ultimate Reference Guide. London: Batsford Ltd. ISBN 0-7134-8738-0.
 Moral, Tony Lee (2013). The Making of Hitchcock's The Birds. Hertfordshire: Kamera Books. ISBN 978-1-84243-955-5.
 Paglia, Camille (1998). The Birds. London: British Film Institute. ISBN 0-85170-651-7.

 Eksteraj ligiloj 







Kategorio:Trileraj filmoj
Kategorio:Hororaj filmoj
Kategorio:Filmoj adaptitaj de libroj
Kategorio:Filmoj aperintaj en 1963
Kategorio:Usonaj filmoj
Kategorio:Anglalingvaj filmoj
Kategorio:Filmoj de Alfred Hitchcock
Kategorio:Filmoj pri bestoj
Kategorio:Birdoj en popola kulturo